**Robson de Souza** eli **Robinho** (s. 25. tammikuuta 1984 São Vicente, São Paulo) on brasilialainen jalkapalloilija, pelipaikaltaan hyökkääjä. Hän edustaa turkkilaista Sivassporia.

Ura
---

Robinho on 173 senttimetriä pitkä ja painaa 62 kilogrammaa. Robinho teki debyyttinsä maansa pääsarjassa vuonna 2002 kasvattajaseuransa Santosin riveissä 18-vuotiaana. Kaudella 2003 hän auttoi Santosia Etelä-Amerikan mestaruusturnauksessa Copa Libertadoresissa, jossa joukkue hävisi loppuottelussa argentiinalaiselle Boca Juniorsille. Kaudella 2004 Robinho viimeisteli 21 maalia 36 pelaamassaan ottelussa.

### Real Madrid

Robinho siirtyi Espanjan La Ligaan Real Madridin riveihin 30 miljoonan Yhdysvaltain dollarin siirtosummalla kesällä 2005. Robinhon päätökseen lähteä Brasiliasta vaikutti hänen äitinsä kidnappaus vuoden 2004 lopulla. Real Madridissa hän saavutti Espanjan pääsarjan Primera Divisiónin mestaruuden kausilla 2006–2007 ja 2007–2008. Kesällä 2008 hän ajautui ongelmiin seurajohdon kanssa, ja lopulta siirtoikkunan viimeisenä päivänä 1. syyskuuta hän siirtyi Manchester Cityyn lehtitietojen mukaan 42 miljoonalla eurolla. Myös Chelsea oli pitkään mukana neuvotteluissa.

### Manchester City

Ensimmäisellä kaudellaan 2008–2009 Cityssä hän pelasi yhteensä 31 pääsarjaottelua ja teki niissä 14 maalia ollen joukkueensa paras maalintekijä. Toisen kautensa aikana hän kärsi loukkaantumisista sekä sopeutumisvaikeuksista. Lopulta hän palasi tammikuussa 2010 lainasopimuksella kasvattajaseuraansa Santosiin. Lainansa jälkeen Robinho olisi halunnut jatkaa pelaamista kotimaassaan, mutta City ei suostunut jatkamaan lainasopimusta eikä Santosilla ollut lopulta varaa ostaa pelaajan oikeuksia. Hän palasi takaisin Manchesteriin.

### AC Milan

Robinho Milanin paidassa vuonna 2012.
31. elokuuta 2010 Robinho siirtyi italialaisseura Milaniin 15 miljoonan euron siirtokorvauksella. Ensimmäisellä kaudellaan Milanissa hän pelasi yhden uransa parhaista kausistaan muodostaen tehokkaan hyökkäystrion Zlatan Ibrahimovićin ja Alexandre Paton kanssa, kun jokainen teki 14 maalia. Hän muun muassa teki kaksi maalia otteluissa Parmaa ja Cagliari Calciota vastaan, sekä teki maalin ja syötti toisen 29. tammikuuta ottelussa Cataniaa vastaan. Kauden 2010–2011 päätteeksi Milan voitti Serie A:n mestaruuden.

Seuraavalla kaudella hän teki liigassa vähemmän maaleja kuin edelliskaudella: 6, mutta sen sijaan syötti yhdeksän maalia, kun edelliskaudella hän syötti vain kolme. Mestarien liigassa hän teki kolme maalia kahdeksassa ottelussa, joista kaksi tuli neljännesvälierävaiheessa 4–0-voitossa Arsenalista. Yhteensä hän pelasi 40 ottelua, joissa teki 10 maalia ja syötti 11, kun Milan jäi liigassa toiseksi.

Kautta 2012–2013 edeltävissä kesän harjoitusotteluissa hän teki neljä maalia. Mutta liigassa hän ei saanut tehtyä kuin kaksi: hän teki ensimmäisen maalin vasta 25. marraskuuta 2012 kauden 14. kierroksella 1–0-voitossa Juventuksesta ja seuraavan 16. kierroksella Torinoa vastaan.

Kauden 2013–2014 toisessa ottelussa Cagliaria vastaan 1. syyskuuta hän teki Milanin ensimmäisen maalin 3–1-kotivoitossa. 25. syyskuuta hän syötti Andrea Polin 12. minuutilla tekemän 0–1-johtomaalin läpisyötöllään Bolognaa vastaan. 3–3-tasapeliin päättyneessä ottelussa hän teki itse Milanin 3–2-kavennusmaalin ottelun 89. minuutilla. Tasoitusmaalin teki Ignazio Abate lisäajan toisella minuutilla. Milanin seuraavassa ottelussa UC Sampdoriaa vastaan 28. syyskuuta hän syötti Valter Birsan tekemän 1–0-voittomaalin. 12. tammikuuta 2014 Robinho teki Milanin 1–0-maalin joukkueen hävitessä US Sassuolo Calciolle 4-3 Domenico Berardin tehdessä Sassuolon kaikki maalit.

#### Laina Santosiin

Elokuussa 2014 Robinho siirtyi jälleen lainalle kasvattajaseuraansa Santosiin. Toisella Santos-lainapestillään Robinho teki 20 ottelussa 6 maalia.

### Guangzhou Evergrande

16. heinäkuuta 2015 Robinho ja brasilialaisen Luiz Felipe Scolarin valmentama kiinalainen Guangzhou Evergrande solmivat kuuden kuukauden mittaisen sopimuksen.  Robinho voitti kaudella 2015 Kiinan Superliigan mestaruuden. Hän teki 10 ottelussa kolme maalia. 1. helmikuuta 2016 Robinhosta tuli jälleen vapaa pelaaja, kun hänen sopimuksensa loppui.

### Atlético Mineiro

11. helmikuuta 2016 Robinho solmi kahden vuoden sopimuksen brasilialaisen Atlético Mineiron kanssa. Kaudella 2016 Robinho oli Brasilian liigan paras maalintekijä 25 osumallaan.

### Sivasspor

23. tammikuuta 2018 Robinho teki sopimuksen Turkin Superliigassa pelaavan Sivassporin kanssa.

Maajoukkue
----------

Robinho on yksi Brasilian maajoukkueen suurista tähdistä. Hän pelasi ensimmäisen maaottelunsa 13. heinäkuuta 2003 Meksikoa vastaan ja kuului maajoukkueen kokoonpanoon vuoden 2006 maailmanmestaruuskilpailuissa. Vuoden 2007 Etelä-Amerikan-mestaruuskilpailuissa Copa Américassa Robinho oli kuudella maalillaan turnauksen paras maalintekijä ja hänet valittiin myös turnauksen parhaaksi pelaajaksi. Hän teki vuoden 2010 maailmanmestaruuskisoissa kaksi maalia neljässä ottelussa. Hän on pelannut sata maaottelua.

Joukkoraiskaus-tuomio
---------------------

Marraskuussa 2017 Robinhon todettiin syyllistyneen viiden muun henkilön kanssa vuonna 2013 milanolaisessa yökerhossa joukkoraiskaukseen. Raiskaajat olivat juottaneet 22-vuotiaan albanialaisnaisen liki tiedottomaan tilaan. Italialainen tuomioistuin tuomitsi Robinhon poissaolevana yhdeksäksi vuodeksi vankeuteen. Robinho itse on sanonut olevansa syytön. Tuomion on läpäistävä Italian oikeusjärjestelmän ylemmät valitustuomioistuimet ennen kuin se voidaan panna täytäntöön. Milanolainen valitustuomioistuin piti tuomion ennallaan joulukuussa 2020 antamassaan päätöksessä.

Saavutukset
-----------

* Brasilian pääsarjamestaruus: 2002, 2004
* Confederations Cup: 2005, 2009
* Italian pääsarjamestaruus: 2011
* Espanjan pääsarjamestaruus: 2007, 2008
* Espanjan supercup: 2008
* Copa América: 2007
	+ Copa Américan paras maalintekijä: 2007 (6 maalia)
	+ Copa Américan paras pelaaja: 2007

Lähteet
-------

1. ↑  Real Madrid sign Robinho for $30 million rediff.com (englanniksi) (22.7.2005) Viitattu 15.12.2013.
2. ↑  Robinho: Fame, fortune, and kidnapping telegraph.co.uk (englanniksi) (28.1.2009) Viitattu 15.12.2013.
3. ↑  El Real Madrid y el Manchester City llegan a un acuerdo para el traspaso de Robinho Real Madrid. 1.9.2008. Viitattu 2.9.2008.
4. ↑  El Manchester City se hace con Robinho por 42 millones de euros Marca. 1.9.2008. Viitattu 2.9.2008.
5. ↑  Robinho Bio, Stats, News espnfc.com (englanniksi) Viitattu 28.3.2013.
6. ↑  Manchester City's Robinho to join Santos on loan BBC. Viitattu 29.1.2010.
7. ↑  Robinho pleads with Manchester City to let him leave after Santos transfer talks collapse The Daily Telegraph. Viitattu 31.8.2010.
8. ↑  Official: Milan Sign Robinho From Manchester City Goal. Viitattu 31.8.2010.
9. 1 2 3  Performance data for season 2010/11 transfermarkt.co.uk (englanniksi) Viitattu 14.1.2014.
10. ↑  Profiili ESPN FC -sivustolla espnfc.com (englanniksi) Viitattu 14.1.2014.
11. ↑  Performance data for season 11/12 transfermarkt.co.uk (englanniksi) Viitattu 14.1.2014.
12. ↑  Match report AC Milan - Arsenal FC transfermarkt.co.uk (englanniksi) (15.2.2012) Viitattu 14.1.2014.
13. ↑  Profiili ESPN FC -sivustolla espnfc.com (englanniksi) Viitattu 28.3.2013.
14. ↑  Robinho stats AC Milan (englanniksi) Viitattu 12.9.2011.
15. ↑  2012-13 A.C. Milan season wikipedia.org (englanniksi) Viitattu 28.3.2013.
16. ↑  Match report AC Milan - Juventus FC transfermarkt.co.uk (englanniksi) (25.11.2012) Viitattu 14.1.2014.
17. ↑  Match report Torino FC - AC Milan transfermarkt.co.uk (englanniksi) (9.12.2012) Viitattu 14.1.2014.
18. ↑  Seria A: AC Milan win on goal-laden weekend bbc.co.uk (1.9.2013.) (englanniksi) Viitattu 4.9.2013.
19. ↑  Bologna 3-3 AC Milan: Robinho inspires Rossoneri comeback goal.com (25. syyskuuta 2013) (englanniksi) Viitattu 28.9.2013.
20. ↑  Match Report: Milan 1-0 Sampdoria goal.com (englanniksi) Viitattu 29.9.2013.
21. ↑  Juventuksen lainateini shokeerasi — Milan romahti painajaiseen yle.fi (12.1.2014) Viitattu 14.1.2014.
22. ↑  Transfer news: Robinho joins Santos for a third spell, on loan from AC Milan *Sky Sports* (englanniksi) (7.8.2014) Viitattu 2.9.2014.
23. ↑  Robinho signs for Guangzhou Evergrande on a free transfer *The Guardian* (englanniksi) (16.7.2015) Viitattu 26.3.2018.
24. ↑  OFFICIAL: Robinho signs for Atletico Mineiro *Goal* (englanniksi) (11.2.2016) Viitattu 26.3.2018.
25. ↑  Rei das Pedaladas e Artilheiro do Ano: Robinho leva o Prêmio Friedenreich *Globoesporte* (portugaliksi) (13.12.2016) Viitattu 26.3.2018.
26. ↑  Robinho Resmi Sözleşmeyi İmzaladı (Arkistoitu – Internet Archive) *Sivasspor* (turkiksi) (23.1.2018) Viitattu 26.3.2018.
27. ↑  Robinho, jugador más valioso y artillero (Arkistoitu – Internet Archive) Copa América. 15.7.2007. Viitattu 16.7.2007.
28. ↑  FIFA World Cup ROBINHO (Arkistoitu – Internet Archive) fifa.com (englanniksi) Viitattu 28.3.2013.
29. 1 2 3  Brasilialaishyökkääjä Robinho sai Italiassa vankeustuomion joukkoraiskauksesta *yle.fi*. Viitattu 24.11.2017.
30. 1 2  Stubin, Teemu: Ex-megatähti Robinho todettiin syylliseksi joukkoraiskaukseen: Yhdeksän vuoden vankeustuomio *Iltalehti*.  23.11.2017. Viitattu 23.11.2017.
31. ↑  Robinholle joukkoraiskauksesta yhdeksän vuotta vankeutta – futistähden törkeä reaktio syytteeseen vuosi julki: "Nauran, koska en välitä" *www.iltalehti.fi*. Viitattu 14.12.2020.

Aiheesta muualla
----------------

* Kuvia tai muita tiedostoja aiheesta **Robinho** Wikimedia Commonsissa

* Robinho AC Milanin virallisilla sivuilla (englanniksi)
* Robinhon profiili ja tiedot Football Database -sivustolla (englanniksi)

Brasilian joukkue – CONCACAF Gold Cup 2003
1 H. Gomes |
2 Maicon |
3 Luisão |
4 Alex |
5 Adriano |
6 Almeida |
7 Baptista |
8 Kaká |
9 Ewerthon |
10 Diego |
11 Robinho |
12 Negri |
13 Coelho |
14 Bahia |
15 Nilmar |
16 Nádson |
17 Carlos Alberto |
18 Motta |
Valmentaja R. Gomes

Brasilian joukkue – Maanosaliittojen cup 2005
1 Dida |
2 Maicon |
3 Lúcio |
4 Roque Júnior |
5 Emerson |
6 Gilberto |
7 Robinho |
8 Kaká |
9 Adriano |
10 Ronaldinho |
11 Zé Roberto |
12 Marcos |
13 Cicinho |
14 Juan |
15 Luisão |
16 Léo |
17 Gilberto Silva |
18 Juninho |
19 Renato |
20 Baptista |
21 Oliveira |
22 Edu |
23 Gomes |
Valmentaja Parreira

Brasilian joukkue – Jalkapallon MM-kilpailut 2006
1 Dida |
2 Cafu |
3 Lúcio |
4 Juan |
5 Emerson |
6 Roberto Carlos |
7 Adriano |
8 Kaká |
9 Ronaldo |
10 Ronaldinho |
11 Zé Roberto |
12 Ceni |
13 Cicinho |
14 Luisão |
15 Cris |
16 Gilberto |
17 Silva |
18 Mineiro |
19 Juninho |
20 Ricardinho |
21 Fred |
22 Júlio César |
23 Robinho |
Valmentaja Parreira

Brasilian joukkue – Copa América 2007
1 Helton |
2 Maicon |
3 Alex |
4 Juan |
5 Mineiro |
6 Gilberto |
7 Elano |
8 G. Silva |
9 Vágner Love |
10 Diego |
11 Robinho |
12 Doni |
13 D. Alves |
14 A. Silva |
15 Naldo |
16 Kléber |
17 Josué |
18 Fernando |
19 Baptista |
20 Anderson |
21 A. Alves |
22 Fred |
Valmentaja Dunga

Brasilian joukkue – Maanosaliittojen cup 2009
1 Júlio César |
2 Maicon |
3 Lúcio |
4 Juan |
5 Melo |
6 Kléber |
7 Elano |
8 Silva |
9 Luís Fabiano |
10 Kaká |
11 Robinho |
12 Victor |
13 Alves |
14 Luisão |
15 Miranda |
16 Santos |
17 Josué |
18 Ramires |
19 Baptista |
20 Kléberson |
21 Pato |
22 Nilmar |
23 Gomes |
Valmentaja Dunga

Brasilian joukkue – Jalkapallon MM-kilpailut 2010
1 Júlio César |
2 Maicon |
3 Lúcio |
4 Juan |
5 Melo |
6 Bastos |
7 Elano |
8 G. Silva |
9 Luís Fabiano |
10 Kaká |
11 Robinho |
12 Gomes |
13 Alves |
14 Luisão |
15 T. Silva |
16 Gilberto |
17 Josué |
18 Ramires |
19 Baptista |
20 Kléberson |
21 Grafite |
22 Nilmar |
23 Doni |
Valmentaja Dunga

Brasilian joukkue – Copa América 2011
1 Júlio César |
2 Alves |
3 Lúcio |
4 Silva |
5 Lucas Leiva |
6 Santos |
7 Robinho |
8 Ramires |
9 Pato |
10 Ganso |
11 Neymar |
12 Victor |
13 Maicon |
14 Luisão |
15 Sandro |
16 Elano |
17 Elias |
18 Lucas |
19 Fred |
20 Jádson |
21 Adriano |
22 Jefferson |
23 David Luiz |
Valmentaja Menezes

Brasilian joukkue – Copa América 2015
1 Jefferson |
2 Alves |
3 Miranda |
4 David Luiz |
5 Fernandinho |
6 Filipe Luís |
7 Robinho |
8 Casemiro |
9 Tardelli |
10 Neymar |
11 Costa |
12 Neto |
13 Marquinhos |
14 Silva |
15 Geferson |
16 Fabinho |
17 Fred |
18 Firmino |
19 Willian |
20 Ribeiro |
21 Coutinho |
22 Elias |
23 Grohe |
Valmentaja Dunga



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat
* Puola

 |

 |